Όττο Χέλντερ

Ο Όττο Λούντβιχ Χέλντερ (Ludwig Otto Hölder, 22 Δεκεμβρίου 1859 – 29 Αυγούστου 1937) ήταν γερμανός μαθηματικός που γεννήθηκε στην Στουτγάρδη.

Ο Χέλντερ αρχικά σπούδασε στο Polytechnikum (το οποίο σήμερα είναι το Πανεπιστήμιο της Στουτγάρδης) και στη συνέχεια, το 1877, πήγε στο Βερολίνο , όπου ήταν μαθητής των Λεοπόλδου Κρόνεκερ (Leopold Kronecker), Καρλ Βάηερστρας (Karl Weierstraß) και Ερνστ Κούμερ (Ernst Kummer).

Είναι γνωστός για πολλά θεωρήματα, συμπεριλαμβανομένων των: ανισότητα του Hölder, το θεώρημα Jordan–Hölder, το θεώρημα που αναφέρει ότι κάθε γραμμικά διατεταγμένη ομάδα που να ικανοποιεί την Αρχιμήδεια ιδιότητα είναι ισομορφική με μία υποομάδα της προσθετικής ομάδας των πραγματικών αριθμών, η ταξινόμηση των απλών ομάδων της τάξης έως και 200, τον ανώμαλο εξωτερικό αυτομορφισμό της συμμετρικής ομάδας S6 και το θεώρημα Hölder, το οποίο συνεπάγεται ότι η συνάρτηση γάμμα δεν ικανοποιεί καμία αλγεβρική εξίσωση. Μια άλλη ιδέα που σχετίζεται με το όνομά του είναι η συνθήκη Hölder (ή συνέχεια Hölder), η οποία χρησιμοποιείται σε πολλούς τομείς της ανάλυσης, συμπεριλαμβανομένων της θεωρίας των μερικών διαφορικών εξισώσεων και των χώρων συναρτήσεων.

Το 1877, μπήκε στο Πανεπιστήμιο του Βερολίνου και πήρε το διδακτορικό του από το Πανεπιστήμιο του Tübingen το 1882. Ο τίτλος της διατριβής του ήταν "Beiträge zur Potentialtheorie" ("Συνεισφορές στη θεωρία των στοχαστικών διαδικασιών"). Εργάστηκε στο Πανεπιστήμιο της Λειψίας από το 1899 μέχρι και τη συνταξιοδότησή του.

Το 1933 ο Χέλντερ υπέγραψε τον Όρκο Πίστης των γερμανών Καθηγητών στον Αδόλφο Χίτλερ και το Εθνικό Σοσιαλιστικό Κράτος.

Παραπομπές

Πηγές 
 
 

Γερμανοί μαθηματικοί